《舒城道中》
宋代·吕声之

还辕天作十分晴，演出秋光一派清。
走笔欲题人到迹，扬鞭不派马嘶声。
顷禾晚熟黄云色，篱菊朝含白露英。
得似渊明便归去，候门童稚出欢迎。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。